
Тың жобалар
Петропавлда “Оуzliaг" арнайы экономикалық аймағы құрылғалы өңіріміз үшін тың жобаларды іске қосуға мүмкіндіктер туды. Үш жылдың ішінде мұнда екі ірі жоба жүзеге асырылды. Соның бірі - “Петропавл электротехникалық зауыты”. Кәсіп- орын жылына 13 мың дана өнім шығарады. 2022 жылдың қорытындысы бойынша 1318 транс- форматор өндіріп, оның 95 пайызы көрші елге экспортталды. Ал екінші жоба - “СLAAS” зауыты. Бұл өндіріс ошағы жылына 300 техника құрастыра алады. Оның ішінде жергілікті диқандарға аса қажет трактор, комбайндар мен егіс науқанына қажетті техниканың түр-түрі бар. Өткен жылы 332 техника құрастырылса, биыл 400-ден астамы шығарылмақ. Бұл зауытта 100 жұмыс орны ашылды.
“ Оуzliaг ” арнайы экономикалық аймағының бас менеджері Әмина Айсина Петропавлда донатс тоқаштары өндірілетінін айтты. Әлемге америкалық тәтті ретінде танымал бұл тоқаштарға шоколад немесе глазурь қосылады. Жоба қолға алынса, жылына 15 мың тоннаға жуық өнім шығару жоспарлануда. Зауыт “ Оуzliaг» арнайы экономикалық аймағынының 160 гектарлық үшінші субаймағына орналастырылады.
- Бұл - ең үлкен аумақ. Осында тіркемелі ауыл шаруашылығы техникасын өндіруді де жоспарлап отырмыз. Жобаның жылдық қуаттылығы - 150 техника. Сонымен қатар жеңіл болат конструкциялар зауытын тұрғызу жоспарда бар. Оның қуаты жылына 4 мың тоннаны құрайды, - деді Әмина Айсина. Бұл конструкциялар құрылыс барысында уақыт пен қаржыны үнемдейді. Шетелдік инвестор 1,3 млрд. теңге жұмсамақ. Нәтижесінде 30 жаңа жұмыс орны ашылады. Ал ресейлік инвестор 3 млрд. теңгеге темір- бетон өндірісін қолға алмақшы. Мұнда жылына 30 мың тоннаға дейін дайын өнім әзірленбек.
Арнайы экономикалық аймақтың қатысушысы корпоративтік табыс салығынан, импортқа қосылған құн және жер салығынан, сондай-ақ кедендік баждардан, мүлік салығынан босату сияқты жеңілдіктерді пайдаланады. Осындай мүмкіндікті қа- зақстандық инвесторлар да пайдаланбақшы. Солардың бірі Петропавлда қуаттылығы тәулігіне 1200 тонна өнім шығаруға жететін май экстракциялау зауытын салуды жоспарлап отыр. Сонымен қатар аймақта фанер мен бөлшек тақталарын дайындайтын зауыттың құрылысы басталды. Онда 500-ге жуық жаңа жұмыс орны ашылады. Кәсіп- орын биылғы жылдың желтоқсан айында қолданысқа берілмек.

